תקנות שוויון זכויות לאנשים עם מוגבלות (הפחתה של סכומי עיצום כספי – נגישות)

{{ח:התחלה}}
{{ח:כותרת|תקנות שוויון זכויות לאנשים עם מוגבלות (הפחתה של סכומי עיצום כספי – נגישות), התשפ״ג–2023}}

{{ח:פתיח-התחלה}}
{{ח:תיבה|ק״ת תשפ״ג, 2388|תקנות שוויון זכויות לאנשים עם מוגבלות (הפחתה של סכומי עיצום כספי – נגישות)|https://olaw.org.il/takanot/takanot-10753.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שוויון זכויות לאנשים עם מוגבלות#סעיף 26יב|סעיף 26יב(ב)}} {{ח:חיצוני|חוק שוויון זכויות לאנשים עם מוגבלות|לחוק שוויון זכויות לאנשים עם מוגבלות, התשנ״ח–1998}} (להלן – החוק), באישור ועדת העבודה והרווחה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ממונה“ – כהגדרתו {{ח:חיצוני|חוק שוויון זכויות לאנשים עם מוגבלות#סעיף 26ז|בסעיף 26ז(א) לחוק}};
{{ח:ת|סוג=הגדרה}} ”מפר“ – מי שהפר חובה כאמור {{ח:חיצוני|חוק שוויון זכויות לאנשים עם מוגבלות#סעיף 26ז|בסעיף 26ז(ג) לחוק}}.

{{ח:סעיף|2|הפחתה בשל התנהגות המפר}}
{{ח:ת}} הממונה רשאי להפחית למפר את סכום העיצום הכספי בהתקיים נסיבה מהנסיבות כמפורט בפסקאות שלהלן ובשיעור כמפורט לצידה:
{{ח:תת|(1)}} בשלוש השנים שקדמו להפרת ההוראה שבשלה מוטל על המפר עיצום כספי, לא הוטל עליו, בשל הפרת אותה הוראה, אמצעי אכיפה מינהלית, ולא הוצא לגביו, בשל הפרת אותה הוראה, צו נגישות לפי {{ח:חיצוני|חוק שוויון זכויות לאנשים עם מוגבלות#סעיף 19מג|סעיף 19מג לחוק}} – 20%; ואם, בחמש השנים שקדמו להפרה, לא ננקטו כלפי המפר אמצעי אכיפה מינהלית ולא הוצא נגדו צו כאמור בשל הפרת כל הוראה לפי {{ח:חיצוני|חוק שוויון זכויות לאנשים עם מוגבלות|החוק}} – 30%;
{{ח:תת|(2)}} המפר הפסיק את ההפרה מיוזמתו ודיווח עליה לממונה – 40%;
{{ח:תת|(3)}} המפר נקט פעולות למניעת הישנות ההפרה ולהקטנת הנזק, להנחת דעתו של הממונה – 30%;
{{ח:תת|(4)}} למפר מערכת נהלים שנועדה לאתר ולמנוע ביצוע הפרות באמצעות בקרה ופיקוח פנימיים, וההפרה מעידה על כשל נקודתי ולא על כשל מערכתי – 30%.

{{ח:סעיף|3|הפחתה בשל נסיבות אישיות}}
{{ח:ת}} ראה הממונה, לגבי מפר שהוא יחיד, שההפרה נגרמה בשל נסיבות אישיות המצדיקות הפחתה של העיצום הכספי או שהתקיימו נסיבות אישיות קשות המצדיקות שלא למצות את הדין עם המפר, רשאי הוא להפחית למפר את סכום העיצום הכספי המוטל על המפר בשיעור של – 30%.

{{ח:סעיף|4|הפחתה בשל כמה נסיבות}}
{{ח:ת}} התקיימו לגבי מפר כמה נסיבות כאמור {{ח:פנימי|סעיף 2|בתקנות 2}} {{ח:פנימי|סעיף 3|ו־3}}, רשאי הממונה להפחית למפר מסכום העיצום הכספי המוטל עליו את השיעורים המנויים לצד אותן נסיבות, במצטבר, ובלבד ששיעור ההפחתה המצטבר לא יעלה על 70% מסכום העיצום הכספי.

{{ח:סעיף|5|הפחתה בשל התחשבות במחזור עסקאות}}
{{ח:תת|(א)}} מצא הממונה שסכום העיצום הכספי המוטל על המפר, בין שהופחת לפי {{ח:פנימי|סעיף 2|תקנה 2}} {{ח:פנימי|סעיף 3|או 3}} ובין שלא הופחת כאמור, עולה על 5% ממחזור העסקאות של המפר, רשאי הוא להפחית את סכום העיצום הכספי ל־5% ממחזור העסקאות שלו.
{{ח:תת|(ב)}} מפר המבקש הפחתה של סכום העיצום הכספי לפי תקנה זו, יגיש לממונה אישור לעניין גובה מחזור העסקאות שלו בתוך 30 ימים ממועד מסירת ההודעה על כוונת חיוב כאמור {{ח:חיצוני|חוק שוויון זכויות לאנשים עם מוגבלות#סעיף 26ח|בסעיף 26ח לחוק}}.
{{ח:תת|(ג)}} בתקנה זו –
{{ח:תת|סוג=הגדרה}} ”אישור לעניין גובה מחזור העסקאות“ – כמפורט להלן, לפי העניין:
{{ח:תתתת|(1)}} לעניין מפר החייב לפי דין במינוי רואה חשבון מבקר כהגדרתו {{ח:חיצוני|חוק החברות#סעיף 1|בחוק החברות, התשנ״ט–1999}} – אישור שנתן רואה החשבון המבקר;
{{ח:תתתת|(2)}} לעניין מפר שהוא אגודה שיתופית – אישור של מי שביקר את חשבונותיה של האגודה השיתופית לפי {{ח:חיצוני|פקודת האגודות השיתופיות#סעיף 20|סעיף 20 לפקודת האגודות השיתופיות}};
{{ח:תתתת|(3)}} לעניין מפר אחר – אישור שנתן רואה חשבון או אישור שנתן יועץ מס מייצג כהגדרתו {{ח:חיצוני|חוק הסדרת העיסוק בייצוג על ידי יועצי מס#סעיף 1|בחוק הסדרת העיסוק בייצוג על ידי יועצי מס, התשס״ה–2005}}, כי גובה מחזור העסקאות שהציג המפר תואם לאמור במסמך שהוגש לגביו לרשות המסים בישראל לפי דין;
{{ח:תת|סוג=הגדרה}} ”מחזור עסקאות“ – מחזור עסקאות של עוסק כהגדרתו {{ח:חיצוני|חוק מס ערך מוסף#סעיף 1|בחוק מס ערך מוסף, התשל״ו–1975}}, ולעניין מלכ״ר, כהגדרתו {{ח:חיצוני|חוק מס ערך מוסף#סעיף 1|בחוק האמור}} – ”מחזור“ כהגדרתו {{ח:חיצוני|חוק העמותות#תוספת 2|בתוספת השנייה לחוק העמותות, התש״ם–1980}}.

{{ח:חתימות|כ׳ באב התשפ״ג (7 באוגוסט 2023)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]